钦定古今图书集成/理学汇编/学行典/第267卷 > 廖衡
## 钦定古今图书集成/理学汇编/学行典/第267卷 > 廖衡

按《八闽通志》：“廖衡，顺昌人。性警敏绝人，六岁能属文。
县尉催租见之，负抱至天龙庵，命吟《雨中山茶》诗，有
‘泪多陈后愁离殿，浴出杨妃困倚阑’之句，尉喜甚。尉
湖外人，时方得家书，复即事出对句云：‘洞庭消息寄
来迟’。衡应声云：‘巫峡梦魂归去早’。尉大奇之，名闻于
郡，郡守檄县以礼津遣至，试以诗，迎题立就，句尤婉”
丽可喜。既冠，赴乡举，主司得其文，寘在第三。守以客
不在选，私易之。自是绝意功名，徜徉林壑终其身。